Държавен вестник, бр. 76, 2022 г., стр. 19

БРОЙ  76	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО
НА ТРАНСПОРТА И СЪОБЩЕНИЯТА
СПОРАЗУМЕНИЕ
за сътрудничество по техническата поддръжка 
на фарватера на река Дунав между Минис-
терството на транспорта и съобщенията на 
Република България и Министерството на 
строителството, транспорта и инфраструкту-
рата на Република Сърбия 
(Одобрено с Решение № 632 от 1 септември 
2022 г. на Министерския съвет. В сила от  
3 септември 2022 г.)
Министерството на транспорта и съобщени-
ята на Република България и Министерството 
на строителството, транспорта и инфраструкту-
рата на Република Сърбия (по-долу: Страните),
С намерението да се даде възможност за 
пълно използване на капацитета на река Ду-
нав за икономическото развитие на Страните, 
особено във връзка с осигуряването на непре-
къснат транспорт на въглища за енергийната 
стабилност на Страните, и необходимата за 
това техническа поддръжка на транспортната 
инфраструктура на водния път съобразно пре-
поръките на Дунавската комисия;
С желание за продължаване и подобряване 
на сътрудничеството в областта на транспорта 
и развитието на транспортната инфраструктура;
Основавайки се на Белградската конвенция 
за режима на корабоплаване по река Дунав 
и стандартите, свързани с параметрите на 
фарватера, установени от Дунавската комисия;
Имайки предвид законовите принципи за 
поддържане и маркиране на фарватера на река 
Дунав, както и екологичните стандарти,
се споразумяха за следното:
Член 1
Цел на Споразумението 
Целта на Споразумението е сътрудничество 
между Страните по техническата поддръжка на 
фарватера на участъка от река Дунав, който е 
отговорност на Република България съгласно 
Споразумението между правителството на 
Народна република България и правителство-
то на Народна република Румъния относно 
поддържането и подобряването на фарватера 
в българо-румънския участък на р. Дунав от 
1955 г.
Член 2
Област на приложение
Разпоредбите на това Споразумение се при-
лагат за критичните за корабоплаване сектори 
от фарватера на река Дунав в участъка между 
км 610 и км 375.
Член 3
Начини за сътрудничество
Техническата поддръжка на секторите от 
фарватера на река Дунав по чл. 2 от настоящото 
Споразумение се отнася само за драгиране в 
рамките на фарватера с повторно отлагане на 
драгирания речен седимент обратно в речното 
русло.
Сръбската страна се задължава да осигури 
техническите средства, необходими за рабо-
тите по параграф 1 на настоящия чл. 3, както 
и необходимите за изпълнението на работите 
човешки и финансови ресурси. Техническите 
средства трябва да гарантират безпрепятстве-
но корабоплаване в района на извършване на 
драгажните работи и недопускане спиране на 
корабоплаването.
Българската страна се ангажира със:
· подготовка на техническата документация, 
необходима за извършване на драгиране, 
в сътрудничество с Министерството на 
строителството, транспорта и инфраструк-
турата на Република Сърбия – Дирекция 
за вътрешни водни пътища, чрез която 
сръбската страна ще извърши драгирането; 
· извършването на контролни хидрографски 
измервания;
· чрез териториална дирекция „Речен 
надзор – Русе“ Изпълнителна агенция 
„Морска администрация“ организира 
и координира дейности по осигуряване 
безопасността на корабоплаването в ра-
йона на драгирането, издава „Известие до 
корабоводителите“ и оповестява в него 
измененията в навигационната обстановка 
и специалните временни предписания за 
преминаване.
Член 4
Задължителна консултация между Страните
Властите на Страните по Споразумението 
ще извършат всички работи, които са предмет 
на настоящото Споразумение, след предвари-
телни консултации с другата страна.
Драгажните работи ще се извършват при 
необходимост по преценка и след съвместно 
планиране и одобрение от двете Страни с оглед 
на местоположение, времетраене и технически 
средства. 
Българската страна се ангажира да из-
вършва консултации и да дава възможност за 
хармонизирано изпълнение на работите, които 
са предмет на настоящото Споразумение, с 
други планирани работи по поддържането на 
фарватера на река Дунав, които се финансират 
от бюджета на Република България или от 
фондовете на Европейския съюз.
Член 5
Преминаване на държавната граница и работи 
на територията на Република България
Българската страна се ангажира да осигури 
ефективно прилагане на процедурите за пре-